钦定古今图书集成/明伦汇编/氏族典/第321卷 > 《廖用贤尚友录》 > 曾觌
## 钦定古今图书集成/明伦汇编/氏族典/第321卷 > 《廖用贤尚友录》 > 曾觌

按《宋史曾觌传》：“觌字纯甫，其先汴人也。用父任补官。
绍兴三十年，以寄班祗候与龙大渊同为建王内知
客。孝宗受禅，觌自武翼郎除带御器械，干办皇城司。
未几，以为文州刺史。觌势张甚，士大夫之寡耻者附
丽之。觌累除武泰军节度使，提举万寿观。淳熙元年，
除开府仪同三司。陈俊卿守金陵，过阙入见，首言曾”
觌招权纳赂，帝感悟。寖觉其奸，遂稍疏觌。觌忧恚，疽
发于背，卒。